《都中元夜承何象冈宫詹陈杲庵给谏二同年宴集观登即席赋》
明代·黎兆鏊

抖尽长安十斛尘，频年倦封帝城春。上书敢问中兴相，结袜原多侍从臣。

雪入敝裘侵短袂，风吹蓬鬓垫疏巾。细听玉漏朝天去，且取华灯照故人。

作者简介：黎兆鏊，字公成，号桂海。番禺人。遂球从叔。明神宗万历三十四年（一六〇六）举人，官蓬州知州。有《愧庵集》。清陈恭尹辑《番禺黎氏存诗汇选》有传。